Nach dem Apero gab es im Pavillon zuerst ein Konzert mit dem Gitarristen Andrew Kendrick. Mit wunderbarer Musik von der Renaissance über Bach in die Gegenwart zu Piazolla nach Spanien und einem Blues wurden wir auf das  grosse Fest eingestimmt. Draussen war dann schon das Essen fertig, vorbereitet von Oswald Rodenkirch vom nahen Restaurant Stadion. Es schmeckte vorzüglich, ebenso der Wein aus Osterfingen. Nach dem Essen hatte das Team aus Pfarrpersonen und Sozialdiakonin eine kleine Rückschau in Form von Liedern und Schnitzelbänken vorbereitet, wo kräftig mitgesungen wurde., zB.    Chilestand immer am Zischtig isch gsi, sisch alles verbii, sisch alles verbii,  de Otti vom Knorr isch als Presi debi, sisch  alles verbii, sisch alles verbii,  er hät dProblem mit sim Charme chönne näh  er hät mit Weidling de Teamgeist üs gä  Und au die Sitzig det obe gits nie meh, sisch alles verbii, sisch verbii.    Chilestand immer am Zischtig isch gsi, sisch alles verbii, sisch alles verbii,  für dOeffentlichkeit isch de Werner debi, sisch alles verbii, sisch alles verbii,  Ziitig, Computer und Information  Fehler entdecke isch sini Passion  Er macht für üs die  Kommunikation, sisch alles verbii, sisch verbii.    Chilestand immer am Zischtig isch gsi, sisch alles verbii, sisch alles verbii,  de Gerhard de isch für dFinanze debi, sisch alles verbii, sisch alles verbii,  Er schribt vo Hand, hät mit PeCe nüt am Huet  Wenn er da Geld für üs zämezelle tuet  Kurve die zeigt üs mir ligged no guet, sisch alles verbii, sisch verbii.    Chilestand immer am Zischtig isch gsi, sisch alles verbii, sisch alles verbii,  als Fachma vom  Bau isch de Thomas debi, sisch alles verbii, sisch alles verbii,  Nid nur mit Farbe do chunt de Moler drus  Wenns üsen Wunsch isch, er lait en Teppich us  und bstellt für üs no de zNacht im Schützehus, sisch alles verbii, sisch verbii.    Chilestand immer am Zischtig isch gsi, sisch alles verbii, sisch alles verbii,  Für dChind und für sBaschtle isch Barbara debi, sisch alles verbii, sisch alles verbii,  Wiehnachte, Ostere, bastlet würd ganz viel,  Freud  will sie mache, da isch ihres Ziel  Und wenns nid langet, denn holt sie sChilespiel, sisch alles verbii, sisch verbii.    Chilestand immer am Zischtig isch gsi, sisch alles verbii, sisch alles verbii,  Als Gäst hämmer dAlice und dRose-marie, sisch alles verbii, sisch alles verbii,  sie wüssed viel us vergangener Zit  und ganz am Schluss, jo do teiled sies mit  was das so isch, jo das gieng jetzt viel zwiit, sisch alles verbii, sisch verbii.    So  wurde viel gelacht, und zum Dessert gab es draussen ein Feuerspektakel, als Oswald den Fruchtsalat flambierte, den wir dann mit einer feiner Glacé geniessen konnten. Schliesslich gab es noch eine launige Ansprache vom Mesmer und ein paar Reime vom neuen Kirchenstandspräsidenten Hans Jakob Gloor. So können wir nicht nur auf eine schöne Zeit zurückschauen, sondern uns auch freuen auf den neuen Anfang mit einem neuen Team.